《春晴书见》
明代·居节

金羁芳草去翩翩，王谢儿郎美少年。
雨水已过正月后，莺花不隔短筇前。
春云拟黛山千叠，画阁笼烟柳半天。
燕子未来寒食远，谁家庭院试秋千。

作者简介：明苏州府吴县人，字士贞，号商谷。师文徵明，善书画。工诗。家本业织，籍隶织局。织监孙隆召之见，不往。隆怒，诬以欠官帑，拘系，破其家。乃僦居于半塘，吟咏自如。或绝粮，则晨起画疏松远岫一幅，令僮子易米以炊。后终穷死。有《牧逐集》。